proxectonos/corpus_dominio_legal_administrativo_tmp huggingface dataset:
12/07/2022 | Administración LocalMunicipal
Boimorto
Aprobación padrón fiscal servizo de axuda no fogar do mes de maio de 2022

Por Decreto de Alcaldía n.º 305/2022 de data 01/07/2022, acordou aprobar os padróns fiscais do mes de maio de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.705,08 € e 1.065,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de xullo de 2022 A alcaldesa en funcións Asdo.- Patricia Taboada García
12/07/2022 | Administración LocalMunicipal
A Coruña
Persoal
Anuncio lista provisional de persoas aspirantes admitidas e excluídas ao proceso selectivo convocado para a cobertura de 2 prazas de técnico/a auxiliar de biblioteca, pola quenda de promoción interna (Subgrupo C1) (C. E. 8/17)

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 6 de xullo de 2022, resolveuse o seguinte: Primeiro.- Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Esta emenda poderase realizar a través do procedemento “Achega de documentación e/ou alegacións a un expediente”, preferiblemente de forma electrónica, a través da sede electrónica do Concello da Coruña (https://sede.coruna. gal/sede/gl/tramites-e-servizos-electronicos/guia-de-procedementos-e-servizos/detalle-de-procedementos/achega-de-documentacion-e-ou-alegacions-a-un-expediente/contenido/1453748708796 ), indicando no campo de descrición o número de asento do rexistro da solicitude de participación neste proceso selectivo. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 6 de xullo de 2022 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada
12/07/2022 | Administración LocalMunicipal
Irixoa
Convocatoria levantamento de actas previas á ocupación terreos proxecto ensanche e mellora camiño público Arufe-Churío (POS+ 2022)

A citada obra, incluída no POS+ Adicional 2/2022, precisa para a súa execución a ocupación de diversos terreos, xa definidos en tramitación previa. A Xunta de Goberno Local, por acordo do 29-6-2022, aprobou a convocatoria de levantamento de actas previas á ocupación, nun proceso expropiatorio declarado urxente pola Xunta de Galicia. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013, do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das actas previas para determinar os dereitos afectados, o valor destes e os prexuízos determinantes da rápida ocupación. Lugar: nas propias parcelas Tras realizarse a primeira fase dos actos sobre o terreo, para a comprobación e toma de datos, posteriormente realizarase a redacción definitiva das actas nas dependencias municipais do concello. Ao acto deberá comparecer a persoa propietaria ou titular de dereitos sobre as parcelas afectadas, persoalmente ou representados por persoa debidamente autorizada, exhibindo o seu DNI/NIF, así como os documentos acreditativos da titularidade. Poderán acompañarse, co custo ao seu cargo, por perito e notario. Para os efectos de información pública contemplados nos artigos 17.2, 18 e 19.2 da Lei de Expropiación Forzosa, no prazo de quince días hábiles, os interesados poderán formular por escrito dirixido ao Concello de Irixoa, alegacións aos sós efectos de emendar posibles erros detectados ao relacionar os bens afectados. Irixoa, 7 de xullo de 2022 O alcalde Antonio Deibe Sanmartín
12/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.85218. Vivenda, piscina e peche de parcela. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Laurentina Llibert Andreiu Tran solicita de Augas de Galicia, por atoparse nas marxes do río San Pedro, a autorización de obras na parcela de referencia catastral 2766309NH5926N, no lugar de Rúa Salvador Allende, n.º 40, parroquia de San Pedro de Nós (San Pedro), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.85218. As obras solicitadas consisten na construción dunha vivenda composta de planta soto, baixa e primeira, peche de parcela no fronte mediante muro de formigón e maia tipo hercules, incluíndo una porta de acceso para vehículos e outra de acceso peonil, e mediante muro de formigón, postes e maia metálica no resto; instalación dunha piscina e conexións a rede e abastecemento e saneamento. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 5 de xullo do 2022. A/o xefa/e do Servizo Territorial - Martina Akordagoitia Cuichan (sinatura dixital)
12/07/2022 | Administración LocalMunicipal
Bergondo
Secretaría
Anuncio de aprobación definitiva do Inventario de Bens municipal

ANUNCIO Aprobación definitiva do Inventario de Bens e Dereitos do Concello de Bergondo Expediente.2018/X999/000110 O Pleno municipal do Concello de Bergondo, en sesión ordinaria do 26 de maio de 2022, aprobou definitivamente, logo da resolución das alegacións presentadas no período de información pública, o Inventario de Bens e Dereitos do Concello de Bergondo que ofrece o seguinte resumo xeral: Contra o presente acordo que pon fin á vía administrativa, poderase interpoñer potestativamente e perante o mesmo órgano que o ditou, de conformidade co preceptuado no artigo 123 da Lei 39/2015, do 1 de outubro, de procedemento administrativo común, recurso de reposición no prazo dun mes, contado desde o día seguinte ao da publicación deste acordo. O recurso potestativo de reposición terá que resolverse e notificarse no prazo dun mes; entenderase desestimado se transcorre este prazo sen que se notifique a resolución expresa (artigos 124.2 e 24.1 da Lei 39/2015, do 1 de outubro). Contra a resolución expresa do recurso de reposición ou ben directamente contra o presente acordo poderase interpoñer recurso contencioso-administrativo, perante o órgano competente da xurisdicción contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo, no prazo de dous meses, contados desde o día seguinte ao da publicación do presente acordo. Se a resolución non fose expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse presuntamente desestimado o recurso potestativo de reposición ou a partir do día seguinte a aquel en que, de acordo coa súa normativa específica, se produza o acto presunto. Non obstante, poderase utilizar calquera outro recurso que se estime conveniente. Bergondo, 6 de xullo de 2022. A alcaldesa Alejandra Pérez Máquez
12/07/2022 | Administración LocalMunicipal
Rois
Aprobación inicial do proxecto de equidistribución do polígono Sobre das Grelas

ANUNCIO A Entidade Urbanística de Xestión do Plan de Sectorización “Sobre das Grelas”, por medio de acordo adoptado o 24 de abril de 2022, aprobou inicialmente o Proxecto de equisdistribución do polígono Sobre das Grelas elaborado en novembro de 2021 pola empresa Alfonso Botana, S. L. En cumprimento do artigo 121.3. b) da Lei 2/2016, do 10 de febreiro, do solo de Galicia, o antedito proxecto exponse a información pública por prazo dun mes mediante anuncio no Boletín Oficial da Provincia e na sede electrónica do Concello, coa finalidade de que as persoas ou entidades interesadas poidan presentar as suxestións e alegacións que xulgen oportunas en defensa dos seus dereitos e intereses lexítimos. O expediente está a disposición do publico nas oficinas municipais do Concello de Rois. Rois, 6 de xullo de 2022. O alcalde Ramón Tojo Lens
12/07/2022 | Administración LocalMunicipal
Rois
Aprobación das base e convocatoria dunha praza de técnico/a de turismo

Por Resolución de Alcaldía núm.108/2022 de data de 08 de xullo de 2022 aprobáronse as bases que rexerán a contratación mediante concurso oposición dun/dunha Técnico/a de Turismo dos Concellos de Dodro, Lousame e Rois, funcionario interino por programa para a execución do programa FOAO/ de subvencións a Concellos da provincia da Coruña para o financiamento de persoal das oficinas de turismo. O que se fai público a fin de que as persoas interesadas poidan examinalas e participar no proceso selectivo, debendo solicitalo mediante instancia dirixida ao Sr. Alcalde-Presidente do Concello de Rois no prazo de cinco días hábiles, contados a partir do día seguinte desta publicación do Boletín Oficial da Provincia. O contido integro das bases están a disposición das persoas interesadas no taboleiro de anuncios da sede electrónica do Concello e na páxina web www.rois. gal. Rois, 11 de xullo de 2022 O alcalde, Ramón Tojo Lens
12/07/2022 | Administración LocalMunicipal
Cerceda
Aprobación do padrón do mes de xuño do SAF libre concorrencia e SAF dependencia

O decreto de alcaldía 630/2022, de 06/07/2022 aprobou o padrón da taxa municipal pola prestación do servizo de axuda no fogar, correspondente ó mes de xuño, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo de axuda no fogar incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 7 de xullo de 2022 O Alcalde do Concello de Cerceda Tiago Filipe Arancibia Asperilla.
12/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.85217. Peche de parcela. Concello de Bergondo

Nicoleta Elena Ali Salem Laure, solicita de Augas de Galicia por atoparse nas marxes do Gandario s/d, a autorización de obras, na parcela de referencia catastral 1387104NH6918N0001ML, no lugar de Silvoso, nº 48, parroquia de Ouces (San Xoán), Concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.85217. As obras solicitadas consisten peche de parcela mediante muro de formigón rematado con maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 5 de xullo do 2022 A/o xefa/e do Servizo Territorial – Velichka Alvarez Palencia Reinhardt (Sinatura dixital)
12/07/2022 | Administración LocalMunicipal
Pontedeume
Anuncio de aprobación de padróns do servicio de axudas no fogar (dependencia e libre concorrencia) do mes de abril 2022

Mediante Decreto de Alcaldía nº 441/2022 do 23 de xuño de 2022, aprobáronse os padróns/matrículas de: · Prezo Público pola Prestación do Servizo de Axuda no fogar de Libre Concorrencia · Prezo Público pola Prestación do Servizo de Axuda no fogar Dependencia Ámbolos dous correspondentes ao mes de abril de 2022, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente o vintenove de xuño de dous mil vintedous polo Alcalde, don D. Bernardo Fernández Piñeiro.
12/07/2022 | Administración LocalMunicipal
A Coruña
Instituto Municipal A Coruña Espectáculos
Aprobación inicial dun expediente modificativo do Presuposto do IMCE de 2022

O Excmo. Concello Pleno, en sesión ordinaria realizada o día 7 de julio de 2022, aprobou inicialmente un expediente modificativo do Presuposto do Instituto Municipal Coruña Espectáculos (IMCE) de 2022 de suplemento de crédito. O referido expediente permanecerá exposto ao público, despois da publicación do anuncio no Boletín Oficial da Provincia, no Taboleiro de Anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se finalizado o período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. O que se publica para os efectos previstos na lexislación citada. A Coruña, 11 de xullo de 2022 A Presidenta do IMCE, PD Gonzalo Henrique Castro Prado PD Decreto 6873/2020, de 15 de outubro de 2020
12/07/2022 | Administración LocalMunicipal
Fene
Secretaría
Anuncio aprobación inicial modificación de crédito número 13/2022 de suplemento de crédito 2/2022

Polo Pleno do Concello, en sesión ordinaria celebrada o día 07 de xullo do presente ano aprobouse o expediente de modificación de créditos número 13/2022 de suplemento de crédito (núm 2/2022), por importe de 183.064,73 €. De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. Fene, 08 de xullo de 2022 O alcalde Asdo.: Juventino José Trigo Rey
12/07/2022 | Administración LocalMunicipal
Narón
Intervención
Edicto aprobación dos padróns fiscais do mes de xuño e o adicional de maio de 2022 das taxas por utilización das instalacións deportivas

A Xunta de Goberno Local en data 07/07/2022, acordou aprobar o padrón fiscal das taxas pola utilización das instalacións deportivas, do mes de xuño de 2022, por importe de 7.262,45 € e 46 recibos e o padrón fiscal adicional das taxas pola utilización das instalacións deportivas, do mes de maio de 2022, por importe de 1.055,00 € e 25 recibos. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 07 de xullo de 2022 A alcaldesa Marián Ferreiro Díaz
12/07/2022 | Administración LocalMunicipal
Mugardos
Padróns dos comedores escolares municipais polos servizos de almorzo e xantar de xuño 2022

Anuncio de cobranza do padrón do mes de xuño de 2022 dos servizos de almorzo e xantar do comedor escolar municipal. A resolución da Alcaldía 656 do 06/07/2022 aprobou os padróns fiscais correspondentes ao mes de xuño do exercicio 2022 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado dixitalmente en Mugardos o 7 de xullo de 2022 polo concelleiro Delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536 de 24.05.2021)
12/07/2022 | Administración LocalMunicipal
Frades
Padrón do lixo 2022

Anuncio da aprobación do padrón de recollida de lixo 2022 Aprobado na Xunta de Goberno Local celebrada o 3 de xuño de 2022 o padrón fiscal da taxa de recollida e tratamento de lixo correspondente ao exercicio 2022, queda a disposición dos interesados na Secretaría do Concello, durante o prazo de 15 días, contados a partir do seguinte á publicación deste anuncio no BOP segundo o artigo 124.3 da Lei Xeral Tributaria. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes, a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padróns de contribuíntes, ao abeiro do establecido no artigo 14 do Real decreto lexislativo 2/2004, do 5 de marzo, de aprobación do texto refundido da Lei reguladora das facendas locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 14.2 l) do citado texto refundido da Lei reguladora das facendas locais, non poderá interpoñerse recurso contencioso-administrativo ante o Xulgado do Contencioso-Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por administrativo o citado recurso de reposición, de acordo co establecido nos artigos 8.1 e 46.1 da Lei 29/1998, do 13 de xullo, reguladora da xurisdición contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Frades, 8 de xuño de 2022. Asdo.: Roberto Rey Martínez ALCALDE-PRESIDENTE
12/07/2022 | Administración LocalMunicipal
Narón
Intervención
Edicto aprobación dos padróns fiscais das taxas polo servizo de axuda no fogar do mes de xuño de 2022

A Xunta de Goberno Local, en sesión celebrada o día 07/07/2022, adoptou entre outros os acordos seguintes: Primeiro: Aprobar o padrón fiscal correspondente á taxa pola prestación do servizo de axuda no fogar, na modalidade de Dependencia, do mes de xuño de 2022, cun total de 210 contribuíntes e por importe de 20.774,01 €. Segundo: Aprobar o padrón fiscal correspondente á taxa pola prestación do servizo de axuda no fogar, na modalidade de Libre Concorrencia, do mes de xuño de 2022, cun total de 3 contribuíntes e por importe de 329,25 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 7 de xullo de 2022 A alcaldesa- presidenta Marián Ferreiro Díaz
12/07/2022 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de xullo de 2022

Mediante resolución de alcaldía de data de 06.07.2022 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 14 de xullo de 2022 ao 14 de setembro de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 6 de xullo de 2022 O alcalde Pablo Lago Sanmartín
12/07/2022 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de xuño 2022

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de xuño 2022. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 6 de xullo de 2022 ó 16 de setembro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a seis de xullo de 2022 O alcalde, Manuel Ruiz Rivas
12/07/2022 | Administración LocalMunicipal
Narón
Intervención
Edicto aprobación do padrón fiscal das taxas pola inscrición nos cursos e actividades das instalacións deportivas do mes de xuño de 2022

A Xunta de Goberno Local, en sesión ordinaria que tivo lugar o día 07/07/2022, adoptou, entre outros, o seguinte acordo: Aprobar o padrón fiscal das taxas pola inscrición nos cursos e actividades das instalacións deportivas do mes de xuño de 2022, cun importe de 22.947,01 € e 1.235 contribuíntes. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 7 de xullo de 2022 A alcaldesa Marián Ferreiro Díaz
12/07/2022 | Administración LocalMunicipal
Narón
Intervención
Edicto aprobación do padrón fiscal da taxa polos servizos prestados polo Servizo Sociocomunitario do mes de xuño de 2022

A Xunta de Goberno Local, en sesión celebrada o día 07/07/2022, adoptou entre outros os acordos seguintes: Primeiro: Aprobar o padrón fiscal correspondente á taxa por servizos prestados polo Servizo Sociocomunitario (ENVELLECEMENTO ACTIVO) do mes de xuño de 2022, cun total de 304 contribuintes e por importe de 2.477,60 €. Segundo: Aprobar o padrón fiscal correspondente á taxa por servizos prestados polo Servizo Sociocomunitario (OBRADOIROS DE INGLÉS, OBRADOIROS DE ROBÓTICA, COROS, ESCOLA DE FAMILIAS E ESCOLA DE MÚSICA) do mes de xuño de 2022, cun total de 58 usuarios e por importe de 472,70 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 7 de xullo de 2022 A alcaldesa- presidenta Marián Ferreiro Díaz
21/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.41268 Concesión dun caudal de auga a Explotaciones Agrícolas La Castañeda, S. A., no concello de Arzúa (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 14 de xuño de 2022 e como resultado do expediente incoado para o efecto, outorgouse a Explotaciones Agrícolas La Castañeda, S. A. unha concesión de 9680 m 3 anuais de auga que procede da fonte Area Branca, situada no lugar da Pena, na parroquia da Castañeda (Santa María), no concello de Arzúa (A Coruña), con destino a uso gandeiro. Número Expte.: DH. A15.41268 Santiago de Compostela, 15 de xullo de 2022 O xefe do Servizo de Tramitación Técnico-Administrativa do Dominio Público Hidráulico Idalba Baldo Carchano
21/07/2022 | Administración LocalMunicipal
Mazaricos
Corrección erros materiais da oferta de emprego público extraordinaria para a estabilización de emprego temporal no Concello de Mazaricos

Advertidos erros no anuncio publicado no BOP da Coruña nº 102, de data 31 de maio de 2022, sobre a oferta de emprego público extraordinaria para a estabilización de emprego temporal no Concello de Mazaricos, corríxese de xeito que: En Mazaricos, a 18 de xullo de 2022 O ALCALDE Asdo.: Juan J. Blanco Riveiro
21/07/2022 | Administración LocalMunicipal
Vimianzo
Bolsa de empleo de capataces y peones especialistas para trabajos medioamientales

Por Resolución de Alcaldía núm.855/2022 de data 15/07/2022 aprobáronse as bases do proceso de selección para a elaboración dunha bolsa de emprego de capataces e peóns especialistas de traballos medioambientais para o Concello de Vimianzo, mediante concurso-oposición libre, como funcionario interino, grupo E. (Exp.2022/E001/000057). As bases están a disposición das persoas interesadas no taboleiro de anuncios da sede electrónica do Concello de Vimianzo: https://sede.vimianzo. gal. O prazo de presentación de solicitudes será de dous (2) días hábiles contados a partir do día seguinte á data de publicación desta convocatoria no Boletín Oficial da Provincia Vimianzo, 15 de xullo de 2022 A Alcaldesa Mónica Rodríguez Ordóñez
21/07/2022 | Administración LocalMunicipal
Porto do Son
Aprobación padrón fiscal de lixo 3º trimestre 2022

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019 ditou a Resolución Nº: 2022-0744 de data 15 de xullo de 2022, aprobando o padrón fiscal da taxa pola prestación de recollida e tratamento de resíduos sólidos urbanos correspondente ao 3º TRIMESTRE 2022, segundo o seguinte detalle: PRIMEIRO: Aprobar o padrón fiscal da taxa polo servizo de recollida e tratamento de residuos do 3º TRIMESTRE 2022, por un importe total de: 186.793,30€ (cento oitenta e seis mil setecentos noventa e tres euros con trinta céntimos), segundo o seguinte detalle: -Recollida do lixo correspondente ó 3º TRIMESTRE 2022, por un importe total de: 1 86.793,30€ (cento oitenta e seis mil setecentos noventa e tres euros con trinta céntimos), desagregado nos seguintes conceptos: -Taxa de colectores: 96,31€ (noventa e seis con trinta e un céntimos). –Taxa de recollida do lixo: 186.696,99€ (cento oitenta e seis mil seiscentos noventa e seis euros con noventa e nove céntimos). O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde-Presidente, de conformidade co artigo 14 do RD Lexislativo 2/2004, de 5 de marzo, Texto Refundido da Lei Reguladora das Facendas Locais, no prazo dun mes a contar dende o día seguinte ao da finalización do período de exposición pública do padrón. Contra a resolución do recurso de reposición os interesados poderán interpor recurso contencioso.-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao da notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contencioso Administrativa. En Porto do Son, o 15 de xullo de 2022. A Concelleira Delegada: Mª José Maneiro Quintáns.
21/07/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre J. F. L. e V. A. N. G. o día 15.07.2022, ás 19.00 horas

Por resolución ditada en data 13 de xullo de 2022, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Oihane Bernis Boubkari, para a celebración do matrimonio civil entre Dona DANKA BEIXER SMEYERS e Don DANIEL COSMIN JUSCAFRESA YOUSSOUFI o vindeiro venres, día 15 de xullo de 2022, ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 14 de xullo de 2022 O alcalde-presidente José Ramón Rioboo Castro
21/07/2022 | Administración LocalMunicipal
Porto do Son
Aprobación padrón fiscal 2º semestre 2022 taxi

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou resolución núm.731 o día 12/07/2022 aprobando as liquidacións tributarias relativas ao segundo semestre do exercicio 2022, que comeza por Ria Zeberio Hoole coa licenza nº 4, e remata por Miguel Alfonso Brandao Stockton coa licenza nº 22; sendo o número total de recibos de 11 (once), por un importe total de 363 euros. O período de pagamento para o segundo semestre do exercicio 2022 é do 15 de xullo ao 31 de xullo. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, a 13 de xullo de 2022 A Concelleira delegada, Mª José Maneiro Quintáns